Előterjesztés Zalakaros Város Önkormányzata Képviselőtestülete 2020. július 16-án tartandó ülésére
Napirend címe: Településrendezési eszközök módosítása – főépítészi eljárás keretében
                              (Útszabályozás megszüntetése a Gyógyfürdő tér déli részén elhelyezkedő 
                              MenDan Hotel 263 hrsz-ú telkét érintően)

Az előterjesztést készítette: Klie Zoltán főépítész

Tisztelt Képviselőtestület!

Zalakaros Város Önkormányzati Képviselő-testülete a 39/2019. (II.07) számú és a 121/2019. (IV.25.) számú határozataiban döntött arról, hogy kezdeményezi a településrendezési eszközeinek – helyi építési szabályának és szabályozási tervének (továbbiakban: HÉSZ) és településszerkezeti tervének - módosítását a 314/2012 (XI. 9.) Korm. rendelet (Továbbiakban: Kr.) eljárási rendje szerint, teljes eljárással.

A 121/2019. (IV.25.) számú határozat az alábbi területek módosítását érinti:	
	1.)	Zalakaros Gyógyfürdő 264/18 hrsz-ú telkén a Vi-4 övezet törlése – intézményi 		vegyes területfelhasználású terület különleges strandterület 
                        területfelhasználáshoz való sorolása,
	2.)	A Gyógyfürdő téri parkoló déli útszakasza mentén – MenDan Hotel 263 hrsz.-ú 	telket 	érintő szabályozási vonal törlése,
	3.) 	Berkenye köz 471 és 478 hrsz.-ú telkeket érintő útszabályozás módosítása,
4.) 	Zalakaros Őzgida-Zalagyöngye utca közötti 548-555 hrsz-ú telkek rendezése, útszabályozás törlése,	
	5.) 	Zalakaros, 1437 hrsz-ú ingatlan övezeti átsorolás módosítása,
6.) 	Zalakaros 061/9-061/14 hrsz.-ú telkeket érintő út szabályozás törlése,
7.)	A hatályos szabályozási tervek jelmagyarázatának módosítása az övezetekre vonatkozó normatív szabályozás törlésével, illetve a 2000-es tervlapok hatályon kívül helyezése.

A Kr. 37.§-a szerinti előzetes tájékoztatási szakasz megtörtént.
A Kr. 38.§-a szerinti véleményezési szakasz lezárult. Zalakaros város Önkormányzat Polgármesterének 102/2020. (V. 28.) számú határozatával a véleményezési szakasz lezárult.

Az állami főépítészi iroda véleményével (3.4. fejezet) egy ponton nem ért egyet az önkormányzat, ezért a záróvélemény kiadása bizonytalan ideig húzódik.

A MenDan Hotelt érintő szabályozási vonal megszüntetését célszerű volt a várhatóan hosszabb folyamatból kiemelni. 

Ezért a 102/2020. (V. 28.) számú polgármesteri határozattal elfogadott véleményezési anyagból a MenDan Hotel előtti szabályozási vonal megszüntetésére vonatkozó feladatot kiemeltük és ezt állami főépítészi eljárás keretben kívánjuk megoldani (Kr. 42/A. §).

Az előzőekben érintett államigazgatási szervek nyilatkoztak, hogy külön környezetvizsgálati munkarész készítése nem szükséges.

A véleményezési anyagot 2020. 06. 19.-én benyújtottuk az Állami főépítésznek a főépítészi eljárás lefolytatásához és a záróvélemény kiadásához.
Törvényi kötelezettség miatt az állami főépítész állásfoglalást kért az országos főépítészt képviselő Miniszterelnökségtől, Füleky Zsolt helyettes államtitkártól.
A helyettes államtitkártól 15 napon belül nem érkezett nyilatkozat, ezért az megadottnak volt tekinthető.

Az állami főépítész hivatali kapun 2020. 07. 10.-én megküldte a rendezési tervmódosítás záró szakmai véleményét (ügyiratszám: ZA/010/75-3/2020.).

Ezek után a rendezési terv jóváhagyása a Képviselő-testület által megtörténhet.

A településszerkezeti terv módosítása:
· a településszerkezeti tervet határozattal lehet módosítani;
· a Helyi Építési Szabályzatot rendelet módosítással.

A településszerkezeti terv két ponton módosul:
1. a MenDan előtti útról lekerül a piros szabályozási vonal;
2. a Park utcában egy új (kis felületű) zöldterület kerül kialakításra (a MenDan terület bővülés miatti zöldterület pótlására).


Határozati javaslat:
Zalakaros Város Önkormányzat Képviselőtestülete a város közigazgatási területére vonatkozó 227/2015. (IX.10.) számú határozattal elfogadott településszerkezeti terv módosításáról az alábbiak szerint dönt:
1./ az állami főépítészi záró vélemény alapján jóváhagyja a Gyógyfürdő tér déli részén elhelyezkedő MenDan Hotel 263 hrsz.-ú telkét érintő útszabályozás megszüntetését.
2./a határozat 1. pontja alapján jóváhagyja a határozat 1. mellékletében szereplő településszerkezeti terv módosításának leírását, valamint a 2. és 3. melléklet szerinti módosított településszerkezeti tervben jelölt tervezési területek határain belül változtatásokat.
3./A 227/2015. (IX.10.) számú határozat egyéb pontjai változatlanul maradnak.
Határidő:            2020. július 16.
Felelős:               Novák Ferenc polgármester
Operatív felelős: Klie Zoltán főépítész

Zalakaros 2020. július 16. 


Novák Ferenc                                                                                                                    
 polgármester


1. sz. melléklet: településszerkezeti leírás

2. sz. melléklet:
[image: ]


3. sz. melléklet:

